**HRVATSKO KNJIŽNIČARSKO DRUŠTVO (HKD)**

c/o Nacionalna i sveučilišna knjižnica u Zagrebu

Hrvatske bratske zajednice 4, 10000 Zagreb

Ur. broj: 77-2/20

 Zagreb, 6. srpanj 2020.

**Predmet:** Poziv na sponzorsku suradnju, prezentaciju publikacija, baza podataka, programa i opreme za knjižnice na stručnom skupu: 45. skupština Hrvatskog knjižničarskog društva, Nacionalna i sveučilišna knjižnica u Zagrebu, 7. – 10. listopad 2020.

Poštovani sponzori, nakladnici, proizvođači i distributeri programa i opreme za knjižnice,

Hrvatsko knjižničarsko društvo u suradnji sa Zagrebačkim knjižničarskim društvom te Nacionalnom i sveučilišnom knjižnicom u Zagrebu organizira 45. skupštinu Hrvatskog knjižničarskog društva koja će se održati od 7. do 10. studenoga 2020. u Nacionalnoj i sveučilišnoj knjižnici u Zagrebu.

Središnja tema 45. skupštine HKD-a je **Knjižnice u doba krize**.

Podteme Skupštine:

1. Djelovanje knjižnica i regionalnih knjižničarskih društava tijekom i nakon krize
2. Knjižnične usluge i programi u kontekstu kriznih situacija
3. Knjižnične usluge na internetu
4. Knjižnice i digitalizacija – razvoj analognih i digitalnih zbirki
5. Virtualna produkcija knjižnica u doba pandemije COVID-19
6. Suradnja knjižnica i obrazovnih ustanova pri realizaciji e-nastave
7. Informacijska pismenost i informiranje knjižničara i članova knjižnica u doba pandemije COVID-19
8. Osposobljenost knjižničara i primjerenost knjižničnih standarda i pravilnika za rad u izvanrednim okolnostima
9. Upravljanje knjižnicama u kriznim vremenima
10. Društveni utjecaj knjižnica i krizno komuniciranje s javnošću
11. Razvoj knjižničarske profesije
12. Knjižnične zgrade i prostori pod utjecajem elementarnih nepogoda

**Skupština Hrvatskog knjižničarskog društva** najznačajnija je stručna konferencija koju Hrvatsko knjižničarsko društvo organizira na nacionalnoj razini svake dvije godine. Konferencija je namijenjena knjižničarima i informacijskim stručnjacima iz svih vrsta knjižnica te široj domaćoj i međunarodnoj zajednici. Na skupštini se okupi oko 150 - 300 sudionika iz zemlje i inozemstva, a s obzirom da se ove godine skupština organizira u virtualnom okruženju te ima obljetnički karakter očekuje se i veći broj sudionika.

Konferencija se održava na hrvatskom i engleskom jeziku.

Nadamo se da ćete pronaći interes u predstavljanju svojih proizvoda i usluga sudionicima skupa te sponzorstvom podržati organizaciju i održavanje 45. skupštine Hrvatskog knjižničarskog društva u virtualnom okruženju.

Više informacija o skupu uskoro će biti dostupno na mrežnoj stranici <http://hkdrustvo.hr>, a za eventualne dodatne informacije možete kontaktirati članicu organizacijskog odbora Lovelu Machala Poplašen, e-mail lovela.machala@snz.hr ili ured HKD-a, e-mail hkd@hkdrustvo.hr. Molimo Vas da svoje ponude uputite **najkasnije do 1. rujna 2020.**

U prilogu se nalazi cjenik sponzorskih paketa.

Veselimo se uspješnoj suradnji i srdačno vas pozdravljamo.

Andreja Tominac

Predsjednica Organizacijskog odbora

45. skupštine Hrvatskog knjižničarskog društva

**SPONZORSKI PAKETI**

Hrvatsko knjižničarsko društvo poziva sve zainteresirane da podrže održavanje 45. skupštine Hrvatskog knjižničarskog društva u virtualnom okruženju izborom najprikladnije opcije iz predloženih sponzorskih paketa.

**Naziv skupa:** 45. skupština Hrvatskog knjižničarskog društva

**Vrijeme održavanja:** 7. – 10. listopad 2020.

**Mjesto održavanja:** Nacionalna i sveučilišna knjižnica u Zagrebu

**Model sudjelovanja:**

* Virtualne prezentacije
* Izlaganja na zahtjev
* Virtualne radionice
* Okrugli stolovi putem live stream prijenosa
* E-posteri
* Video chat sobe
* Virtualne izložbe
* Virtualne panel diskusije

**Sponzorski paketi:**

|  |  |  |
| --- | --- | --- |
| 1. | Izložbeni prostor u fizičkom i virtualnom prostoru, ½ stranice u Programskoj knjižici, prikaz loga tvrtke u Programskoj knjižici, na web stranici skupa te na službenom virtualnom zaslonu konferencije | **1.000 kn** |
| 2. | Izložbeni prostor u fizičkom i virtualnom prostoru, prezentacija u trajanju od 10 minuta u sklopu programa, ½ stranice u Programskoj knjižici, ¼ stranice u Spomenici, prikaz loga tvrtke u Programskoj knjižici, na web stranici skupa te na službenom virtualnom zaslonu konferencije | **3.000 kn** |
| 3. | Izložbeni prostor u fizičkom i virtualnom prostoru, prezentacija ili radionica u trajanju od 20 minuta u sklopu programa, ½ stranice u Programskoj knjižici, ¼ stranice u Spomenici, prikaz loga tvrtke u Programskoj knjižici, na web stranici skupa te na službenom virtualnom zaslonu konferencije | **4.000 kn** |
| 4. | Izložbeni prostor u fizičkom i virtualnom prostoru, panel diskusija, video chat ili radionica u trajanju od 30 minuta u sklopu programa, 1 stranica u Programskoj knjižici, ¼ stranice u Spomenici, prikaz loga tvrtke u Programskoj knjižici, na web stranici skupa te na službenom virtualnom zaslonu konferencije | **5.000 kn** |
| 5. | Izložbeni prostor u fizičkom i virtualnom prostoru, panel diskusija, video chat ili radionica u trajanju od 60 minuta u sklopu programa, 1 stranica u Programskoj knjižici, ¼ stranice u Spomenici, logo tvrtke u Programskoj knjižici, prikaz loga tvrtke u Programskoj knjižici, na web stranici skupa te na službenom virtualnom zaslonu konferencije | **10.000 kn** |